armvectores/hy_wikipedia_2023 huggingface dataset:
Հայխաթուն

Հայխաթուն, հայկական իգական անուն։ Առաջացել է հայ և խաթուն բառերից։ Հնագույն հիշատակությունը 14-րդ դարի սկզբին է։ Վերջին հիշատակությունը 1690 թվականին է։ Անվան աղավաղված ձևերն են Խայխաթուն, Խախաթուն, Խալխաթուն և Հալխաթուն։ թվականներին։


== Գործածություններ ==
Խախաթուն, կին Ամիրխանի և մայր Վան քաղաքի Կարապետի, որ 1308 թվականին ազատեց գերի ընկած մի Ավետարան։
Խալխաթուն, կին Վարդան քահանայի, մերձավոր Բարսեղ գրչի, ով Բասենի Մժնկերտ գյուղում 1336 թվականին ընդօրինակեց Ավետարանը։
Խախաթուն, մերձավոր բրուտ Ստեփաննոսի, ով Վանում 1435 թվականին Կարապետ քահանային գրել տվեց Ավետարանը։
Հայխաթուն, եղբոր դուստր Մկրտիչ կրոնավորի, որ Բաղեշում 1446 թվականին Ստեփաննոս գրչին գրել տվեց մի Հայսմավուրք։
Հայխաթուն, դուստր տանուտեր Կարապետ Մանկարոնի, փեսայի Փաշա տիկնոջ, ով Վանում 1451 թվականին Կարապետ երեցին գրել տվեց մի Ավետարան։
Խախաթուն, մերձավոր Սուլթան-մելիք տիկնոջ, ով Աղթամարում Գրիգոր քահանային գրել տվեց մի Ավետարան և նվիրեց Ոստանի եկեղեցուն 1452 թվականին։
Հայխաթուն, դուստր Խաչատուր, որ 1453 թվականին Ստեփաննոս գրչին գրել տվեց մի Ավետարան։
Խայխաթուն, դուստր Զուլալ տիկնոջ, ով իր հանգուցյալ ամուսին Արթուխշայի հիշատակին, Գրիգոր աբեղային գրել տվեց մի Ավետարան, Աղթամար, 1470։
Խալխաթուն, կին Սեթի և մայր Գրիգոր աբեղայի, որ Աղթամարում 1470 թվականին Զուլալ տիկնոջ համար գրեց մի Ավետարան։
Խախաթուն, կին Սադաղա Ծերենցի, որ Թումա քահանային 1470 թվականին Աղթամար կղզում գրել տվեց մի Ավետարան։
Խախաթուն, հորաքորորդի նույն Սադաղա Ծերենցի, 1476 թվական։


== Ծանոթագրություններ ==
Ջեյքոբին պաշտպանելով

«Ջեյքոբին պաշտպանելով» (անգլ.՝ Defending Jacob), կրիմինալ դրամա ժանրի ամերիկյան հեռուստասերիալ, Ուիլյամ Լենդեյի համանուն վեպի հիման վրա, պրոդյուսերավորումը կատարել է Apple TV+ հեռուստաընկերությունը։ Պրոյեկտը մշակել են սցենարիտ Մարկ Բոմբեկը և ռեժիսոր Մորտեն Թիլդումը։ Գլխավոր դերակատարներն են Քրիս Էվանսը, Միշել Դոքերին, Ջեյդեն Մարտելը, Չերի Ջոնսը, Պաբլո Շրայբերը, Բեթի Գաբրիելը, Պուրնա Ջագանաթան, Սակինա ջաֆրին և Ջեյ. Քեյ. Սիմոնսը։ Մինի սերիալի առաջին երեք էպիզոդների պրեմիերան կայացել է 2020 թվականի ապրիլի 24-ին։ Եզրափակիչ սերիան թողարկվել է մայիսի 29-ին։
Հեռուստասերիալը քննադատների կողմից ստացել է հիմնականում դրական արձագանքներ, որոնք գովել են անմիանշանակությունը, էմոցիոնալույունը և Քրիս Էվանսի, Միշել Դոքերի և Ջեյդեն Մարտելի դերասանական խաղը, բայց մասնագետները քննադատել են հեռուստասերիալի ձգձգվողականությունը և ավարտը։


== Սյուժե ==
Ամերիկյան ընտանիքը հանկարծակիորեն հայտնվում է հասարակության ուշադրության կենտրոնում այն բանից հետո, երբ նրանց 14-ամյա որդուն մեղադրում են համադասարանցու սպանության մեջ։


== Դերասանական կազմ ==


=== Գլխավոր դերերում ===


== Արձագանքներ ==
Rotten Tomatoes ագրեգատոր կայքում հեռուստասերիալի «թարմության վարկանիշը» կազմել է 73 %, որն ստեղծվել է քննադատների 60 արձագանքների հիման վրա և ունի միջինում 6,68/10 գնահատական։ Մասնագետների կոնսենսուսի համաձայն՝ «Չնայած Միշել Դոքերի և Քրիս Էվանսի արտահայտիչ դերասանական խաղին, հեռուստասերիալը շատ երկար է ձգձգում վեպի սյուժեն, քանի որ բազմաթիվ մելոդրամատիկ շեղումները քայքայում են էմոցիոնալ լարումը»։ Հեռուստադիտողները հակառակ կերպով շատ լավ են ընդունել հեռուստասերալը և հեռուստադիտողների շրջանում թարմության վարկանիշը կազմել է 89 %, որն ստեղծվել է 387 հեռուստադիտողի կարծիքի հիման վրա և ստացել է միջին գնահատական՝ 4,29/5։
IMDb կայքում հեռուստասերիալը ստացել է 8/10 գնահատական на основе более 17 тыс. отзывов.


== Ծանոթագրություններ ==
Սև շան բլյուզը

Սև շան բլյուզը՝ ռուս ֆանտաստ-գրող Դմիտրի Սկիրյուկի վեպ է։ Սկիրյուկի գրքի գրվածքը մեկնել է նրա սովորական ժանրը՝ ֆանտասիկա, որը գրված է եղել Ժուգեյի բուսաբուժության մասին գրքում։


== Սյուժե ==
Վեպում գրված է Եվգենիի պատմությունը, ով գտնում է իր ծանոթին, տաղանդավոր երաժիշտ՝ Իգնատ անունով։ Նա ուղևորվեց լեռներ փնտրելու «սաունդը»՝ ձայնը և անհետ կորեց։ Իրադարձություն, ծագող փնտրտուկի ընթացքում նա կազմում է վեպի ֆաբուլը։ Ստեղծագործության մեջ կատարվում է փորձ, բացատրել վաղամեռ երիտասարդներին և տաղանդավոր երաժիշտներին, այդ թվում հաղորդվում են հարաբերություններ նրանց միջև և կասկածում Իգնատի անհայտացման մեջ։ Հաստատման մեջ այս ցուցադրվում է կենսագրության շարքը հայտնի երաժիշտների և ռոք խմբի, այնպիսիք, ինչպիսիք են՝ Led Zeppelin, Pink Floyd, Joy Division և այլ խմբեր։ Եվ սեփական փորձերի վրա հիմնվելով գլխավոր հերոսը խորանում է երգի պատմության մեջ, խորանալ՝ հասկանալով Իգնատայի գործողությունը։


== Մրցանակներ ==
Աստղային կամուրջ 2007 նոմինացիա «Լավագույն վեպ»։ Երկրորդ տեղը («Արծաթե Կադուցներին») «Սև շան բլյուզը» ֆիլմի համար։
Քրիս Սանդերս

Քրիս Սանդերս (անգլ.՝ Chris Sanders, ամբողջական անունը Քրիստոփեր Մայքլ «Քրիս» Սանդերս, Christopher Michael Sanders, մարտի 12, 1962(1962-03-12), Կոլորադո Սպրինգս, Կոլորադո, ԱՄՆ), ամերիկացի անիմատոր, ում փառք բերեցին «Լիլո և Սթիչ» և «Ինչպես ընտելացնել վիշապին» մուլտֆիլմերը։ Նաև հայտնի է որպես հնչյունավորման դերասան, սցենարիստ, ռեժիսոր և պրոդյուսեր։


== Կենսագրություն ==
Քրիս Սանդերսը ծնվել և մեծացել է ԱՄՆ-ի Կոլորադո նահանգում։ 10 տարեկանում Ուորդ Կիմբալլայի «Դիսնեյի զարմանալի աշխարհը» կարճամետրաժը դիտելուց հետո սիրահարվեց անիմացիային։ Նա սկսեց նկարել, դպրոցում տատիկը պատմում էր անիմացիոն ծրագրի մասին, որը օգնեց իրեն California Institute of the Arts ընդունվելու համար։ 1984 թվականին՝ համալսարանն ավարտելուց հետո, Marvel Comics-ում ընդունվում է աշխատանքի։ Օգնում էր նկարել մանկական ցուցադրության կերպարներին։ 1987 թվականին տեղափոխվեց Դիսնեյ, սկսեց աշխատել «վիզուալ» զարգացման բաժնում։ «The Rescuers Down Under»-ի համար (1990) աննշան գործեր է կատարել։ Սանդերսը հասել է դիսնեյական բարձունքներին «Գեղեցկուհին և հրեշը» և «Առյուծ արքան»-ի գործերում (1994 թվական) ներդրում կատարելով։ Նա օգնեց 1998 թվականին գրել Մուլան (1998 թվական) դիսնեյական հիթը, այդ գործը թույլ տվեց նրան դառնալ ռեժիսոր և սցենարիստ «Լիլո և Սթիչ» (2002 թվական) պրոյեկտում, որը ճանաչում ու փառք բերեց նրան։ Այդ մուլտֆիլմի համար Քրիսը առաջադրվել է Օսկարի։ 2006 թվականին պաշտոնաթող է արվել «Ամերիկյան շուն» պրոյեկտի ղեկավար Ջոն Լաստերի կողմից, երբ վերջինս նշանակվել է պրոդյուսեր (նա ուներ տարաձայնություններ Սանդերսի հետ)։ Արդյունքում սյուժեն ամբողջովին վերափոխեցին, նոր ռեժիսոր նշանակվեց Քրիս Ուիլյամսը, իսկ ֆիլմը անվանվեց «Վոլտ»։ 2007 թվականի մարտ ամսին Քրիս Սանդերսը անցնում է աշխատանքի DreamWorks Animation-ում։ 2008 թվականի սեպտեմբերին հայտնի դարձավ, որ Քրիս Սանդերսը և Դին Դեբլուան (նրա համահեղինակ և համառեժիսոր «Լիլո և Սթիչ» մուլտֆիլմում) «Ինչպես ընտելացնել վիշապին» մուլտֆիլմի ռեժիսորներ են նշանակվել։


== Մրցանակներ և անվանակարգեր ==
1998 թվական - Երկու «Էննի» մրցանակ՝ «Մուլան» մուլտֆիլմի աշխատանքի  համար
2003 թվական - Առաջադրվել է «Օսկար»-ի՝ «Լավագույն անիմացիոն մուլտֆիլմ» («Լիլո և Սթիչ»)
2010 թվական - Առաջադրվել է «Օսկար»-ի «Լավագույն անիմացիոն մուլտֆիլմ» («Ինչպես ընտելացնել վիշապին»)


== Ֆիլմագրություն ==


=== Ռեժիսոր ===
2002 թվական - «Լիլո և Սթիչ»/ Lilo & Stitch
2003 թվական - «Լիլո և Սթիչ 3» (տեսանյութ)/ Lilo & Stitch's Island of Adventures
2010 թվական - «Ինչպես ընտելացնել վիշապին»/ How to Train Your Dragon
2013 թվական  - «Կրուդս ընտանիքը»/ The Croods
2019 թվական - «Ինչպես ընտելացնել վիշապին 3»/ How to Train Your Dragon 3


=== Սցենարիստ ===
1991 թվական - «Գեղեցկուհին և հրեշը»/ Beauty and the Beast
1994 թվական - «Առյուծ արքան»/ The Lion King
1998 թվական - «Մուլան»/ Mulan
2002 թվական - «Լիլո և Սթիչ»/ Lilo & Stitch
2010 թվական - «Ինչպես ընտելացնել վիշապին»/ How to Train Your Dragon
2013 թվական - «Կրուդս ընտանիքը»/ The Croods


=== Պրոդյուսեր ===
2014 թվական - «Ինչպես ընտելացնել վիշապին 2»/ How to Train Your Dragon 2 


=== Դերասան ===
Հնչյունավորել է Սթիչին բոլոր ֆիլմերում և սերիալներում, որտեղ նա հայտնվել է։


== Ծանոթագրություններ ==


== Արտաքին հղումներ ==
Պաշտոնական կայք
Չուխելի

Չուխելի (ուկրաիներեն՝ Чухелі), գյուղ Ուկրաինայի Խմելնիցկիի մարզի Վոլոչիսկի շրջանում։
2001 թվականի տվյալներով Չուխելի գյուղում բնակվում էր 669 մարդ։ Բնակավայրը զբաղեցնում է 2,92 կմ² տարածք։ Բնակչության խտությունը կազմում էր 229,11 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռազմական բազա

Բազա ռազմական, տերիտորիա (ստրատեգիական կամ քաղաքական տեսակետից կարևոր կետ, շրջան) և նրա վրա տեղավորված զորքեր՝ զենքի, ռազմամթերքի, պարենամթերքի և նյութական այլ միջոցների պաշարներով։ Ռազմ․ բազաներ կապիտալիստական պետություններն ստեղծում են իրենց երկրի սահմաններում, իսկ մի շարք դեպքերում (գլխավորապես էքսպանսիոնիստական նպատակներով)՝ նաև այլ երկրների տերիտորիաներում ժամանակակից ռազմական բազաները լինում են հրթիռային, ավիացիոն, ռազմածովային և ընդհանուր նշանակության։ Հրթիռային բազաները ստարտային դիրքերի, կառավարման կետերի, հրթիռատեխնիկական և նյութատեխնիկական ապահովման զորամասերի համալիր են։ Ավիացիոն բազաներն օգտագործվում են ստրատեգիական, տակտիկական ու տրանսպորտային ինքնաթիռների, ապահովման և նորոգման զորամասերի, նյութատեխնիկական միջոցների բազավորման համար։ Ռազմածովային բազաները ծովափի և նրան հարող տեղամասի սարքավորված և պաշտպանվող շրջաններ են՝ նավերի բազավորման մի քանի կետերով ու նրանց պաշտպանության միջոցներով։ Լինում են մշտական կամ ժամանակավոր, թիկունքային կամ առաջապահ։ Ընդհանուր նշանակության բազաներում տեղավորվում են ցամաքային զորքերը, նավատորմի և ռազմաօդային ուժերը։
Օլինո (գյուղ, Յամպոլի շրջան)

Օլինո (ուկրաիներեն՝ Олине), գյուղ Ուկրաինայի Սումիի մարզի Յամպոլի շրջանում։
2001 թվականի տվյալներով Օլինո գյուղում բնակվում էր 68 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գրիգոր Գապարաճյան

Վիքիպեդիայում կան հոդվածներ  Գապարաճյան ազգանունով այլ մարդկանց մասին:Գրիգոր Գապարաճյան (Կարապետ Խապարաճի, 1779, Կոստանդնուպոլիս, Օսմանյան կայսրություն - անհայտ), հայ խմբագիր, բանասեր։
Ծնվել է Կ. Պոլսում։ Սովորել է Ս. Ղազար վանքում, որտեղ քահանա է ձեռնադրվել 1804 թվականին, սակայն հետագայում հրաժարվել է միաբանությունից և Կարապետ Խապարաճի ստորագրությամբ հրատարակել է մի շարք կրոնական գրքեր։ Գրել է նաև «Գիսավոր աստղ» (1811) աշխատությունը։ 1844 թվականին Փարիզում լույս է ընծայել Եղիշեի «Վասն Վարդանանց պատերազմին» գրքի ֆրանսերեն թարգմանությունը։ 1812-16 թվականներին խմբագրել է «Դիտակ Բիւզանդեան» շաբաթաթերթը։


== Ծանոթագրություններ ==
Արևը նույնպես աստղ է

«Արևը նույնպես աստղ է» (անգլ. The Sun Is Also a Star), ֆիլմը երիտասարդական դրամա է, ռեժիսորը Ռի Ռուսսո-Յանգն է։ Ֆիլմը հիմնված է Նիկոլա Յունի համանուն վեպի վրա։ Այն թողարկվել է 2019 թվականի մայիսի 17-ին։


== Սյուժե ==
Նատաշա Քինգսլեյը քվանտային ֆիզիկա ուսումնասիրող երիտասարդ ուսանողուհի է, ով մի սովորական օր, հանդիպում է գրավիչ, երիտասարդ փոխանակման ծրագրով սովորող ուսանող՝ Դենիել Բեյին։ Նրանց միջև շատ արագ ռոմանտիկ հարաբերություններ են ստեղծվում, սակայն նրանք պետք է պայքարեն միասին լինելու համար, քանի որ Նատաշայի ընտանիքը պետք է արտաքսվի իրենց տնից։


== Դերերում ==
Յարա Շահիդի - Նատաշա Քինգսլի
Չարլզ Մելթոն - Դանիել Բե
Ջեյք Չոյ - Չարլզ Բե
Քամրուս Ջոնսոն - Օմար
Գբենգա Ակինագբե - Սեմուել Քինգսլի
Մարիամ Ա. Հիմեն - Պատրիցիա Քինգսլի
Քեթի Շիմ - անհայտ
Քեոնգ Սիմ - անհայտ
Անեյ Լի - անհայտ
Ասիբեյ Բլեյք - անհայտ


== Արտադրություն ==
Նկարահանումը սկսվել է 2018 թվականի հունիսի 19-ին։ Հունիսի 29-ին Միրիամ Ա. Հիմանը միացավ դերասանական խմբին՝ որպես Նատաշայի մայր՝ Միս Քինգսլեյը, որը իր ընտանիքի անխուսափելի արտաքսման հետ համակերպված աշխատասեր ճամայկացի սպասուհի է։ 2018 թվականի հուլիսին Քեյթի Շիմը սկսեց խաղալ Մին Սու Բայի՝ կորեացի ներգաղթյալի դերը։
Սաունդթրեքները կթողարկվեն Sony Classical-ի կողմից։


== Ծանոթագրություններ ==


== Արտաքին հղումներ ==
«Արևը նույնպես աստղ է»(անգլ.) ֆիլմը Internet Movie Database կայքում
Պինիլյա դե լոս Մորոս

Պինիլյա դե լոս Մորոս (իսպ.՝ Pinilla de los Moros), բնակավայր և մունիցիպալիտետ Իսպանիայում։ Գտնվում է Բուրգոս պրովինցիայում (Կաստիլիա և Լեոն ինքնավար համայնքում)։ Մունիցիպալիտետը գտնվում է Սիեռա դե լա Դեմանդա շրջանում։ Բնակչությունը՝ 42 մարդ (2010 թվականի տվյալներով)։


== Արտաքին հղումներ ==
Pinilla de los Moros Archived 2020-08-14 at the Wayback Machine.
Buster Keaton (ալբոմ)

Buster Keaton , Ազամատ «Miyagi» Կուձաևի ստուդիական դեբյուտային ալբոմը, թողարկված 2019 թվականի հունիսի 21-ին։


== Նկարագրություն ==
Ալբոմն իր անունը ստացել է ամերիկական համր կինոնկարի կատակերգու` Բաստեր Քիթոնի պատվին։ Նոր սոլո ալբոմի մասին առաջին տեղեկությունները ստացվել են Hajime Records պաշտոնական կայքից «Angel» սինգլի թողարկման հետ մեկտեղ։ Ապրիլի 23-ին թողարկվեց ալբոմի հերթական սինգլը` «Bismarck»: Կես ամսից արդեն հայտնի դարձավ ալբոմի անվանումն ու երգացանկը։
Ալբոմի թողարկումը  iTunes Store-ում և Apple Music-ում տեղի է ունեցել հունիսի 21-ին, մի փոքր ուշ ՎԿ-ում։ Ալբոմի աշխատանքներին մասնակցել են Hajime Records լեյբլի անդամները. Andy Panda-ն, TumaniYO-ն, KADI-ն, HLOY-ը։
Ալբոմը ինքնին հիփ հոփի և ռեգգիի մինորային խառնուրդ է, լցված է կատարողի անձնական տեքստերով։
Ռուսական iTunes-ում «Buster Keaton»-ը զբաղեցրել է առաջին և երկրորդ տեղերը թողարկումից հետո առաջին օրերին, իսկ Apple Music-ի ռուսական չարթում ալբոմի Marlboro  երգը զբաղեցրել է 8-րդ հորիզոնականը։
Ալբոմի ներկայացումը տեղի է ունեցել հունիսի 28-ին Սանկտ Պետերբուրգի A2 ակումբում։


== Ստեղծագործությունների ցանկ ==
Հիմնական աղբյուր.


== Ծանոթագրություններ ==
(4318) Բատա

(4318) Բատա (անգլ.՝ Bata), աստերոիդ աստերոիդների գոտու արտաքին մասում։ Հայտնաբերվել է 1980 թվականի փետրվարի 21-ին Զդենկա Վավրովայի կողմից Կլետում։
Միջին հեռավորությունը Արեգակից կազմում է 3,219585 ա. մ., առավելագույնը մոտենում է 2,8772 ա. մ. հեռավորության վրա և հեռանում 3,562 ա. մ.։ Արեգակի շուրջ մեկ ամբողջական պտույտ է կատարում 2110,08 երկրային օրվա ընթացքում, իր ուղեծրով շարժվելով միջինում 0,17061 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,56° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4318) Բատա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(287) Նեֆթիս

(287) Նեֆթիս (անգլ.՝ Nephthys), աստերոիդ աստերոիդների հիմնական գոտում։ Հայտնաբերվել է 1889 թվականի օգոստոսի 25-ին Քրիստիան Պետերսի կողմից Քլինտոնում։
Միջին հեռավորությունը Արեգակից կազմում է 2,352613 ա. մ., առավելագույնը մոտենում է 2,298 ա. մ. հեռավորության վրա և հեռանում 2,4072 ա. մ., իսկ Երկրի ուղեծրին Նեֆթիս աստերոիդը նվազագույնը մոտենում է 1,2968 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1318,03 երկրային օրվա ընթացքում, իր ուղեծրով շարժվելով միջինում 0,273136 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,03° անկյուն։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(287) Նեֆթիս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գարկուշինո (գյուղ, Սախնովշչինսկի շրջան)

Գարկուշինո (ուկրաիներեն՝ Гаркушине), գյուղ Ուկրաինայի Խարկովի մարզի Սախնովշչինսկի շրջանում։ Հիմնադրվել է 1920 թվականին։
2001 թվականի տվյալներով Գարկուշինո գյուղում բնակվում էր 64 մարդ։ Բնակավայրը զբաղեցնում է 0,53 կմ² տարածք։ Բնակչության խտությունը կազմում էր 120,75 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նախկինում ուրիշ ժամանակներ էին

«Նախկինում ուրիշ ժամանակներ էին» (ռուս.՝ «Раньше было другое время»), կինոռեժիսոր Ալեքսեյ Բալաբանովի առաջին պրոֆեսիոնալ աշխատանքը, որն այն ժամանակ աշխատում էր Սվերդլովսկի կինոստուդիայի որպես ասիստենտ։ Ֆիլմն ուսումնական աշխատանք է, որը նկարահանվել է Սցենարիստների և ռեժիսորների բարձրագույն դասընթացների ժամանակ։
Նկարահանումներն անցկացվել են Սվերդլովսկի ռեստորաններից մեկում, որտեղ բուռն եռում էր երաժշտական կյանքը։ Որպես ֆիլմի վերնագիր օգտագործվել է քաղվածք Վյաչեսլավ Բուտուսովի «Невидимка» ալբոմից «Никто мне не поверит» (թարգմ․՝ «Ոչ ոք ինձ չի հավատա»)  (1985) երգից։


== Սյուժե ==
Իր առաջին հիթերը կատարող Վյաչեսլավ Բուտուսովի և «Նաուտիլուս Պոմպիլիուս» խմբի ֆոնին ծավալվում են պատահական մարդկանց կենցաղային կոնֆլիկտները։


== Դերերում ==
Իգոր Նեզլոբինսկի – Իգոր
Նադեժդա Օզերովա – Նադյա
Վյաչեսլավ Բուտուսով – կամեո
Նաստյա Պոլևա – կամեո
Եվգենի Գորենբուրգ – կամեո
Վլադիմիր Լիսենկով – Իգորի հայրը


== Սաունդթրեք ==
Նաուտիլուս Պոմպիլիուս – Кто я?, Всего лишь быть, Никто мне не поверит Взгляд с экрана
Նաստյա – Клипсо-Калипсо


== Ծանոթագրություններ ==


== Արտաքին հղումներ ==
 «Նախկինում ուրիշ ժամանակներ էին»  СТВ ալիքի կայքում
«Նախկինում այլ ժամանակներ էին» ֆիլմը alekseybalabanov.ru կայքում
Ալեքսանդրյան ոտանավոր

Ալեքսանդրյան ոտանավոր, եվրոպական պոեզիայում լայնորեն գործածվող բանաստեղծական չափ։ Շատ տարածված է եղել հատկապես ֆրանսիական պոեզիայում՝ սկսած 12-րդ դարից՝ Ալեքսանդր Մակեդոնացու մասին գրած մի պոեմից։ Այստեղից էլ «ալեքսանդրյան» մակդիրը։
Բանատողը բաղկացած է 12 վանկից, կայուն ռիթմական շեշտեր է կրում 6-րդ և 12-րդ վանկերի վրա և հատածով բաժանվում է երկու հավասար կիսատողերի։ Ռուսական պոեզիայում ալեքսանդրյան ոտանավորը սովորաբար վեցոտնյա յամբական տող է։
12-վանկանի տողերով ոտանավորներ գրվում են նաև հայ պոեզիայում՝ կամ մեկ հատածով 6-րդ վանկից հետո.

Երբ երկնքի մովում // վերջին աստղը հանգավ՝
Նա իր տունը թողեց // ու ճանապարհ ընկավ։
(Եղիշե Չարենց)և կամ երկու հատածով՝ 4-րդ և 8-րդ վանկերից հետո.

Ինչ մնաց ինձ // -ոսկյա մի ցանց, // ուրիշ ոչինչ,
Մարգարտաշար // հուշերի գանձ // -ուրիշ ոչինչ։
(Վահան Տերյան)


== Աղբյուրներ ==
Ալեքսեյ Պասյուտին

Ալեքսեյ Պասյուտին (ռուս.՝ Алексе́й Семёнович Пасю́тин, օգոստոսի 18, 1918(1918-08-18) - 1993), խորհրդային և ռուս դիվանագետ։ Արտակարգ և լիազոր դեսպան։


== Կենսագրություն ==
1946 թվականին ավարտել ԽՍՀՄ արտաքին գործերի նախարարության բարձրագույն դիվանագիտական դպրոցը։
1946 թվականից զբաղվել է դիվանագիտական գործունեությամբ։

1946-1954 թվականներին՝ ԽՍՀՄ արտաքին գործերի նախարարության կենտրոնական համակարգի աշխատակից։
1954-1958 թվականներին՝ Եթովպիայում ԽՍՀՄ դեսպանատան առաջին քարտուղար, խորհրդական։
1958-1961 թվականներին՝ ԽՍՀՄ արտաքին գործերի նախարարության կենտրոնական համակարգի աշխատակից։
1961-1964 թվականներին՝ Իտալիայում ԽՍՀՄ դեսպանտան խորհրդական։
1964-1969 թվականներին՝ ԽՍՀՄ արտաքին գործերի նախարարության կենտրոնական համակարգի աշխատակից։
1969 թվականի հուլիսի 17-ից մինչև 1974 թվականի հոկտեմբերի 3-ը Սոմալիում եղել է ԽՍՀՄ արտակարգ և լիազոր դեսպան։
1975-1978 թվականներին՝ ԽՍՀՄ արտաքին գործերի նախարարության կենտրոնական համակարգի աշխատակից։
1978 թվականի սեպտեմբերի 5-ից մինչև 1981 թվականի դեկտեմբերի 18-ը Շրի Լանկայում եղել է ԽՍՀՄ արտակարգ և լիազոր դեսպան։
1978 թվականի սեպտեմբերի 5-ից մինչև 1981 թվականի դեկտեմբերի 18-ը Մալդիվներում եղել է ԽՍՀՄ արտակարգ և լիազոր դեսպան։


== Դիվանագիտական աստիճան ==
Արտակարգ և լիազոր դեսպան։


== Ծանոթագրություններ ==


== Գրականություն ==
«Дипломатический словарь» под ред. А. А. Громыко, А. Г. Ковалева, П. П. Севостьянова, С. Л. Тихвинского в 3-х томах, М., «Наука», 1985—1986. — Т. 2, с. 350.
Աստերոիդների ցանկ (211001-211100)

Աստերոիդների ցանկ (210901-211000)  • Աստերոիդների ցանկ  • Աստերոիդների ցանկ (211101-211200)
 Աստերոիդների ցանկ (210901-211000)  • Աստերոիդների ցանկ  • Աստերոիդների ցանկ (211101-211200)
Օլխովկա (գյուղ, Բիժբուլյակսկի շրջան)

Անվան այլ կիրառումների համար տե՛ս՝ ՕլխովկաՕլխովկա (ռուս.՝ Ольховка, բաշկիրերեն՝ Ольховка), գյուղ Ռուսաստանի Բաշկորտոստան հանրապետության Բիժբուլյակսկի շրջանի կազմում։
Բնակչությունը 2009 թվականին գրանցված տվյալներով կազմում էր 171 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Եկատերինբուրգի ամենաբարձր շենքերի ցանկ

Եկատերինբուրգի ամենաբարձր շենքերի ցանկ, բարձրությունը շուրջ 90 մ։


== Կառուցված շենքեր ==


== Լուսանկարներ ==

		
		
		
		


== Ծանոթագրություններ ==
Օխչիան

Օխչիան, գյուղ Արևմտյան Հայաստանում, Դիարբեքիրի վիլայեթի Բալուի գավառակում։ Գտնվում էր Բալու քաղաքից 27 կմ հյուսիս-արևելք։


== Աշխարհագրություն ==
Տարածքը լեռնային է։ Գյուղից հյուսիս կան անտառներ։


== Բնակչություն ==
XX դարի սկզբին ուներ 82 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Ճագարաբուծություն

Ճագարաբուծություն, անասնապահության ճյուղ, զրաղվում է ճագարների բուծմամբ՝ միս, մորթի և աղվամազ ստանալու համար։ Ճագարի միսը դյուրամարս, դիետիկ սննդամթերք է (շատ է սպիտակուցի և ավելի քիչ ճարպի՝ հատկապես խոլեսթերինի պարունակությունը)։ Մորթին արժեքավոր հումք է մորթեղենի արդյունաբերության համար։ Աղվամազը թեթև է, փափուկ, տաք, օգտագործվում է տրիկոտաժ պատրաստելու համար։ Կաշվից պատրաստում են թեթև կոշիկներն կաշվե իրեր։ Ճագարները նաև լաբորատորային (կենսաբանական, բժշկական, անասնաբուժական փորձերի համար) կենդանիներ են։ Ճագարները պատկանում են կրծողների կարգի նապաստակների ընտանիքին։ Ծագել են վայրի ճագարներից։ Ընտանիները վաղահաս են և բնութագրվում են ինտենսիվ աճով։ Կարող են բազմանալ ամբողջ տարին։ Սեռահասուն են դառնում 3-4 ամսականում։ Հղիության տևողությունը 28-32 օր է։ Մեկ մայր ճագարը տարեկան կարող է պտղաբերել 3-6 անգամ (յուրաքանչյուր ծնից ստացվում է 6-8, երբեմն՝ մինչև 15 և ավելի ձագ)։ Նորածին ճագարի կենդանի զանգվածը 60-70 գրամ է, այն կրկնապատկվում է 6-րդ օրը, իսկ 30 օրականում ավելանում 9-10 անգամ։ Կյանքի տևողությունը 7-10, իսկ տնտեսական օգտագործման ժամանակաշրջանը 2-3 տարի է։ Հիմնական կերերն են․ կանաչ խոտաբույսերը, կերային արմատապտուղները, գազար-կաղամբային սիլոսը, մանրացողուն խոտը, հացահատիկը, համակցված կերը և այլն։ Օժանդակ տնտեսություններում կարելի է օգտագործել նաև սննդի թարմ մնացորդները։ Լավագույն մորթի ստացվում է աշնանը և ձմռանը։ Աշխարհում բուծվում է մոտ 60 ցեղ, որոնք ըստ մազածածկի բնույթի բաժանվում են մորթատու և աղվամազատու խմբերի։
Նազիմ Բեյքիշիև

Նազիմ Զոհրաբ օկլի Բեյքիշիև (ադրբ.՝ Nazim Zöhrab oğlu Bəykişiyev, հունիսի 29, 1948(1948-06-29), Բաքու, Ադրբեջանական ԽՍՀ, ԽՍՀՄ), Ադրբեջանի թատրոնի և կինոյի նկարիչ, Ադրբեջանի Հանրապետության ժողովրդական նկարիչ (2006)։


== Կենսագրություն ==
Նազիմ Բեյքիշիևը ծնվել է 1948 թվականի հունիսի 29-ին։ Ավարտել է Ազիմ Ազիմզադեի անվան գեղարվեստի դպրոցի նկարչության ֆակուլտետը։ Դպրոցն ավարտելուց հետո նա աշխատել է Բաքվի պետական ​​լուսանկարների պատկերասրահում։ 1970-1975 թվականներին ընդունվել է Մոսկվայի թատերական արվեստի պետական ​​ինստիտուտի թատերական նկարչի ֆակուլտետը և սովորել ԽՍՀՄ ժողովրդական նկարիչ Սերգեյ Օբրազցովի դասարանում։ Ինստիտուտն ավարտելուց հետո աշխատել է որպես նկարիչ Օրցենիկիձեի Տիկնիկային թատրոնում և Ռուսական դրամատիկական թատրոնում։ Հետագայում նա աշխատել է որպես նկարիչ և գլխավոր նկարիչ Սումգայիթի Հ. Արաբլինսկու անվան երաժշտական ​​դրամատիկական պետական ​​թատրոնում, Ադրբեջանի երաժշտական ​​կոմեդիայի պետական ​​թատրոնում, Ադրբեջանի երիտասարդական պետական ​​թատրոնում։
2001 թվականից նա Ադրբեջանի պետական ​​ակադեմիական ազգային դրամատիկական թատրոնի գլխավոր նկարիչ է։


== Մրցանակներ ==
Ադրբեջանական ԽՍՀ պետական ​​մրցանակ - 1984,
Ադրբեջանի Հանրապետության վաստակավոր նկարիչ - 2002,
Ադրբեջանի Հանրապետության ժողովրդական նկարիչ - 2006։


== Ծանոթագրություններ ==
Կալիևկա (գյուղ, Շոստկայի շրջան)

Կալիևկա (ուկրաիներեն՝ Каліївка), գյուղ Ուկրաինայի Սումիի մարզի Շոստկայի շրջանում։ Հիմնադրվել է 17-րդ դարում։
2001 թվականի տվյալներով Կալիևկա գյուղում բնակվում էր 315 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սեն Բենուա դյու Սո (կանտոն)

Սեն Բենուա դյու Սո (ֆր.՝ Saint-Benoît-du-Sault), Ֆրանսիայի կանտոն է, գտնվում է Կենտրոն շրջանում։ Էնդր դեպարտամենտի կանտոնն է։ Մտնում է Լը Բլան օկրուգի մեջ։ Համաձայն 2007 թվականի մարդահամարի կանտոնի բնակչությունը 5330 մարդ էր։Կանտոնի համարը 3617 է։ Կանտոնում կա 14 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Արիֆ (օպերետ)

Արիֆ, Արիֆի խորամանկությունը, Տիգրան Չուխաջյանի օպերետը։ Առաջին օպերետն է Արևելքի պատմության մեջ։ Լիբրետոյի հեղինակն է Գևորգ Ռշտունին։


== Ստեղծման պատմություն ==

Օպերետը գրվել է 1872 թվականին, առաջին անգամ բեմադրվել է նույն թվականի դեկտեմբերի 9-ին Հակոբ Վարդովյանի թատրոնում։ Լիբրետոն թուրքերենով է։
1872 թվականին՝ «Արիֆ» օպերետի պրեմիերայից հետո, թուրք անվանի բանաստեղծ և լրագրող Նամըք Քեմալն «Ibret» թերթում գրել է․

— Նամըք Քեմալ 
Չուխաջյանը վերախմբագրում է «Արիֆ» օպերետը 1873 թվականին և բեմադրել 1874 թվականի աշնանը։ Բեմադրությունն արժանացել է բացառիկ ընդունելության և 1874-1875 թատերաշրջանում ներկայացվել 100 անգամ։


== Ծանոթագրություններ ==
Աշոտ Շահբազյան

Աշոտ Շահբազյան, ապրիլյան քառօրյա պատերազմի հերոս։


== Կենսագրություն ==
Աշոտ Շահբազյանը ծնվել է 1993 թվականին, Շիրակի մարզի Ախուրյան գյուղում։ Սովորել է Ախուրյան գյուղի դպրոցում։ Դպրոցն ավարտելուց հետո ընդունվել է Վազգեն Սարգսյանի անվան ռազմական ինստիտուտ։ Ինստիտուտն ավարտելուց հետո Աշոտը վիճակահանության չմասնակցեց, այլ կամովին ընտրեց Ջրականում ծառայել։ Ընտանիքում Աշոտ Շահբազյանի հայրը՝ Կարապետ Շահբազյանը, ազատամարտիկ էր, դեռևս 1992 թվականից կամավոր մասնակցել է ղարաբաղյան պատերազմին։ Բանակում լավ ծառայության համար Աշոտը ստացել է լեյտենանտի կոչում ։


== Մարտական գործողություներ ==
Աշոտը մասնակցել է Ջրականի ուղղությամբ ընթացող մարտական գործողություններին։ Մարտի 31-ի լույս ապիլի 1-ի գիշերը, թեժ մարտերի ընթացքում ժամեր շարունակ կռվելով հակառակորդի դեմ զոհվել է հերոսի մահով։ Մի քանի օր անց ադրբեջանական կողմն Աշոտի մարմինը խոշտանգված վերադարձրեց Լեռնային Ղարաբաղի իշխանությանը։ Արցախի Նախագահի հրամանագրով (հետմահու) պարգևատրվել է «Մարտական ծառայություն» մեդալով ։


== Պարգևներ ==
«Մարտական ծառայություն» մեդալ


== Հուղարկավորություն ==
Հոգեհանգիստը տեղի է ունեցել 2016 թվականի ապրիլի 12-ին ժամը 18:00-ին, իսկ հուղարկավորությունը՝ 2016 թվականի ապրիլի 13-ին, ժամը 14:00-ին Շիրակի մարզի՝ Ախուրյան գյուղի եկեղեցում ։


== Ծանոթագրություններ ==


== Արտաքին հղումներ ==
Աշոտ Շահբազյանի ընտանիք
Տեղի է ունեցել Աշոտ Շահբազյանի հոգեհանգստի կարգը, Tsayg.am
Ջաբրաիլում զոհված Աշոտ Շահբազյանը ծնվել և մեծացել էր տնակում
168 Hours. Աշոտ Շահբազյան
«Հերոս ծնված». Աշոտ Շահբազյան, Tsayg.am
Դմիտրովկա (գյուղ, Սովետսկիի շրջան)

Անվան այլ կիրառումների համար տե՛ս՝ ԴմիտրովկաԴմիտրովկա (ուկրաիներեն՝ Дмитрівка, Ղրիմի թաթարերեն՝ Çatmış), գյուղ Ուկրաինայի Ղրիմի Ինքնավար Հանրապետության Սովետսկիի շրջանում։ Բնակավայրը նախկինում նաև անվանվել է Չերնեշչինա։
2001 թվականի տվյալներով Դմիտրովկա գյուղում բնակվում էր 1 188 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ստանիսլավ Ժուկովսկի

Ստանիսլավ Յուլիանովիչ Ժուկովսկի (մայիսի 13 (25), 1873, Jendrychaŭcy, Volkovysk County, Գրոդնոյի նահանգ, Վիլնայի գլխավոր նահանգապետարան, Ռուսական կայսրություն - օգոստոս 1944[…], Dulag 121 in Pruszków, Pruszków, Pruszków County, Լեհաստան), բելառուսական ծագում ունեցող ռուս նկարիչ։


== Կենսագրություն ==
Ծնվել է արիստոկրատի ընտանիքում, որը 1863 թվականի լեհական ապստամբությանը մասնակցելու պատճառով զրկվել է սեփականությունից և ազնվական իրավունքներից։
Ստանիսլավ Ժուկովսկին սովորել է Բելոստոկի ուսումնարանում։ 1892 թվականին նա, հակառակ հոր կամքին, նկարչություն սովորելու նպատակով մեկնել է Մոսկվա։ 1901 թվականին ավարտել է Մոսկվայի նկարչության, քանդակագործության և ճարտարապետության ուսումնարանը։ Սովորել է Իսահակ Լևիտանի մոտ։ 1895 թվականից ի վեր՝ Ժուկովսկու աշխատանքները ցուցադրվում են ճանապարհորդողների ցուցահանդեսներում։ 1899 թվականին նրա «Գարնանային երեկո» և «Լուսնային գիշեր» կտավները ներառվել են Տրետյակովյան պատկերասրահի հավաքածուի մեջ։
20-րդ դարի սկզբին Ժուկովսկին դարձել է իմպրեսիոնիստական ուղղության ամենահայտնի բնանկարիչներից մեկը Ռուսաստանում։ 1903 թվականին դարձել է շրջիկ գեղարվեստական ցուցահանդեսների ընկերակցության անդամ, 1907 թվականին՝ ռուս նկարիչների միության անդամ։ Մասնակցել է «Արվեստի աշխարհ» ցուցահանդեսներին։ Բնակվել է Մոսկվայում։ Այնտեղ կազմավորել է մասնավոր դպրոց, որտեղ դասավանդել է 1907-1917 թվականներին։ Շատ է շրջագայել միջին Ռուսաստանում՝ ուսումնասիրելով հին «ազնվական բները»։
Ժուկովսկին «Բիզոնի որս Բելովեժյան պուրակում» (1895), «Նեման» (1895), «Գարնանային ջուր» (1898), «Աշունը կալվածքում» (1906), «Հին կալվածք» (1910), «Գարնանային երեկո» (ոսկե մեդալ 1912 թվականին Մյունխենում կայացած ցուցահանդեսում), «Աշնանային երեկո», «Եղևնու անտառ», «Քամոտ», «Պոլեսյե գետի վրա» (1928), «Սառույցների հոսքը Նեմանի վրա» (1931), «Վիլեյկա գետը» (1932) լիրիկական բնապատկերների հեղինակն է։
1917 թվականին նկարիչը մեկնել է Լեհաստան։ Այնտեղ 1920 թվականին հիմնադրել է մասնավոր նկարչական դպրոց։ 1930-ական թվականներին Իսահակ Բրոդսկին և նկարչի մյուս ընկերները Ժուկովսկուն համոզել են վերադառնալ ԽՍՀՄ, բայց նա մնացել է Լեհաստանում։
Երկրորդ համաշխարհային պատերազմի ժամանակ նկարիչը ձերբակալվել է նացիստների կողմից։
Մահացել է Պրուշկովի համակենտրոնացման ճամբարում 1944 թվականին։


== Թեմաներ և շարքեր ==
Գարուն
Ամառ
Աշուն
Ձմեռ
«Պատուհան դեպի աշխարհ»
Ինտերիեր
«Ազնվական բույն»
Նոստալգիա


== Պատկերասրահ ==
Եղել է 19-20-րդ դարերի ռուսական բնանկարի ականավոր ներկայացուցիչը։ Լիրիկական բնանկարիչ է, որը կատարելության է հասել կալվածք-բնապատկերային ժանրում։

		
		
		
		
		
		
		
		
		


== Ծանոթագրություններ ==


== Գրականություն ==
Горелов М. И. С. Ю. Жуковский: Жизнь и творчество, 1875 - 1944. М., 1982
Подушков Д. Л. (составитель), Воробьев В. М. (научный редактор). Знаменитые россияне в истории Удомельского края. — Тверь: СФК-офис 2009. — 416 с.


== Արտաքին հղումներ ==
Կենսագրությունը «Արվեստի կատալոգ» կայքում
Ժուկովսկու ստեղծագործությունները «Կիրակի» պորտալում
Ստանիսլավ Յուլիանովիչ Ժուկովսկու նկարները Դաև-33 արվեստի պատկերասրահի կայքում
Կարակուզուլու

Կարակուզուլու, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Զինջիրլու (լեռնաբազուկ)

Զինջիրլու, փոքր Կովկաս լեռնահամակարգում, Ծաղկունյաց լեռնաշղթայի արևելյան մասում։


== Ծանոթագրություններ ==
Պոզինա

Պոզինա  (իտալերեն՝ Posina), կոմունա Իտալիայում։ Գտնվում է Վենետո մարզում՝ Վիչենցա գավառում։
Բնակչությունը կազմում է 726 մարդ (2008), բնակչության խտություն՝ 17 մարդ/կմ²։ Զբաղեցնում է 43 կմ² մակերես։ Փոստային ինդեքս 36010։ Հեռախոսային կոդ՝ 0445։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Բնակավայրի պաշտոնական կայքը (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
(1619) Ուետա

(1619) Ուետա (անգլ.՝ Ueta), աստերոիդ աստերոիդների հիմնական գոտում։ Հայտնաբերվել է 1953 թվականի հոկտեմբերի 11-ին Տեցույասու Մետանիի կողմից Կվասանում։
Միջին հեռավորությունը Արեգակից կազմում է 2,241383 ա. մ., առավելագույնը մոտենում է 1,8477 ա. մ. հեռավորության վրա և հեռանում 2,6351 ա. մ.։ Արեգակի շուրջ մեկ ամբողջական պտույտ է կատարում 1225,67 երկրային օրվա ընթացքում, իր ուղեծրով շարժվելով միջինում 0,293718 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,21° անկյուն։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1619) Ուետա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ժան Կլոդ Առնո

Անվան այլ կիրառումների համար տե՛ս՝ Առնո (այլ կիրառումներ)Ժան Կլոդ Առնո (ֆր.՝ Jean-Claude Arnault, օգոստոսի 15, 1946(1946-08-15) կամ 1946, Մարսել), հայտնի է ԶԼՄ-ներում որպես «the cultural profile»` «մշակութային պրոֆիլ» (շվեդերեն՝ kulturprofilen), ֆրանս-շվեդական լուսանկարիչ և Ստոկհոլմի Sigtunagatan 14-ի Forum-Nutidsplats För Kultur մշակութային կենտրոնի գեղարվեստական ղեկավար, որը դարձավ լայնորեն հայտնի Me Too-ի հետ կապված։
Առնոն Natur and Cultur մշակութային մրցանակ է ստացել 2008 թվականին։
Նա ամուսնացել է Շվեդական ակադեմիայի անդամ Կատարինե Ֆրոստենսոնի հետ, որը ծնվել է Մարսելում (Ֆրանսիա)։
2017 թվականի նոյեմբերին Me Too-ի համատեքստում Առնոն մեղադրվում էր 18 կանանց նկատմամբ սեռական ոտնձգությունների մեջ, ինչը հանգեցրել է նրան, որ Շվեդական ակադեմիան խզել է նրա հետ բոլոր ֆինանսական կապերը։ Միաժամանակ նրա կինը մեղադրվում էր կոռուպցիայի մեջ` ամուսնու մշակութային կենտրոնի համար սուբսիդիաներ բաշխելիս շահերի բախման մասին ակադեմիայի անդամներին չտեղեկացնելու համար։ Միևնույն ժամանակ նա հայտարարվել է որպես Նոբելյան մրցանակի ապագա դափնեկիրների մասին տեղեկատվության վաղաժամկետ արտահոսքի յոթ դեպքերի աղբյուր։
Հակասությունների արդյունքում Սառա Դանիուսը, Փիթեր Էնգլունդը, Քլաս Օստերգենը, Սառա Ստրիդսբերգը, Չելլ Էսպմարկն ու հենց Ֆրոստենսոնը թողել են իրենց պաշտոնները, ինչը մտահոգություն է առաջացրել Շվեդիայի ակադեմիայի ապագայի վերաբերյալ։ 2018 թվականի ապրիլի 12-ին Սառա Դանիուսը, իսկ ապրիլի 27-ին Սառա Ստրիդսբերգը լքել են ակադեմիան։ Առնոն հերքել է բոլոր մեղադրանքները։
2018 թվականի հոկտեմբերի 1-ին Առնոն դատապարտվել է երկու տարվա ազատազրկման և 115,000 շվեդական կրոն տուգանքի՝ բռնաբարության մեկ դեպքի համար։ Առնոն բողոքարկել է դատավճիռը, որից հետո Վերաքննիչ դատարանը 2018 թվականի դեկտեմբերի 3-ին ավելացրել է պատիժը՝ Առնոյին մեղավոր համարելով բռնաբարության երկու դեպքերի համար, և նրան դատապարտել է երկուս ու կես տարվա ազատազրկման։ Տուգանքը ավելացվել է մինչև 215,000 շվեդական կրոն։
Դատապարտումից հետո զրկվել է Բևեռային աստղի միաբանության ասպետի կոչումից, որը ստացել էր 2015 թվականին։


== Աշխատանքներ ==
Överblivet (լուսանկարչական գիրք Կատարինե Ֆրոստենսոնի հետ համատեղ)
Vägen till öarna (լուսանկարչական գիրք Կատարինե Ֆրոստենսոնի հետ համատեղ)
Endura (լուսանկարչական գիրք Կատարինե Ֆրոստենսոնի հետ համատեղ)


== Ծանոթագրություններ ==
Մեծ ճահճահովվիկ

Մեծ ճահճահովվիկ (անգլ.՝ Porzana porzana), ջրահովվիկների ընտանիքի թռչուն։ Նստակյաց է, հազվագյուտ։ Մարմնի երկարությունը 21-25 սմ է, թևերի բացվածքը՝ 37-42 սմ, քաշը 80-130 գ։ Հասունի փետրածածկը վերևից դարչնագույն է, դիմային մասը՝ մոխրագույն։ Կուրծքը պատված է խիտ սպիտակ պտերով։ Ներքնապոչը բաց դարչնագույն-դեղին է։ Կտուցը դեղին է, հիմքը՝ կարմիր, ոտքերը՝ կանաչավուն։ Երիտասարդի դիմային մասը բաց գույնի է, կզակն ու կոկորդը՝ սպիտակ, կտուցը՝ կանաչավուն։ Կուրծքը և մարմնի կողքերը սպիտակ պտերով են։ Թաքնված թռչուն է։ Լողալիս և քայլելիս պոչը տմբտմբացնում է։
Բնակվում է ճահճուտներում, դանդաղահոս գետակներում։ Սնվում է ջրային միջատներով, բույսերով։ Բույնը նման է հարթակի, պատրաստում է ջրային բույսերից, բնադրում է ջրի մոտակայքում։ Դնում է 34 մմ տրամագծով, ձիթապտղա-դարչնագույն՝ կարմրադարչնագույն պտերով 10-12 ձու։ ՀՀ-ում տեսակին վերաբերող վերջին գրանցումները կատարվել են 1990 թվականին։


== Ծանոթագրություններ ==
Սեսանո դել Մոլիզե

Սեսանո դել Մոլիզե (իտալերեն՝ Sessano del Molise), կոմունա Իտալիայում, գտնվում է Մոլիզե մարզում՝ Իզերնիա գավառում։
Բնակչությունը կազմում է 920 մարդ (2005 թվականի տվյալներով), բնակչության խտությունը կազմում է 38 մարդ/կմ²։ Զբաղեցնում է 24 կմ² մակերես։ Փոստային ինդեքս՝ 86097, հեռախոսային կոդ՝ +39 0865։
Բնակավայրի հովանավորն է սուրբ Սան Դոնատոն։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոսահամար։ 0865 930131
Էլեկտրոնային հասցե։ sessano@tiscali.it
Գլխավոր կայք։ http://www.comune.sessanodelmolise.is.it/


== Արտաքին հղումներ ==
Բնակավայրի գլխավոր կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Արմանդո Լոսանո

Արմանդո Լոսանո Սանչես (իսպ.՝ Armando Lozano Sánchez, դեկտեմբերի 16, 1984(1984-12-16), Մոտրիլ), իսպանացի ֆուտբոլիստ, «Ֆուենլաբերդա» ակումբի պաշտպան։


== Գործունեություն ==
Արմանդոն գործունեությունը սկսել է իր հարազատ քաղաքի «Մոտրիլ» ակումբում։ Հետո նա տեղափոխվեց «Մալագայի»  երկրորդ խումբ, որտեղ մեկ սեզոն անցկացրեց որպես պահեստային և մեկ տարվա վարձակալությամբ տրվեց «Լոս-Պալասոս» ակումբին։ Արմանդոն մինչև 2005/06 սեզոնը խաղում էր Մալագայի համար։ Այնուհետև նա մեկ սեզոն խաղաց գլխավոր խմբում և տեղափոխվեց իսպանական բարձրագույն լիգայի Լևանտե ակումբ։ Արմանդոն սեզոնը սկսեց որպես երկրորդ խմբի անդամ, բայց առաջատար պաշտպանների ձմեռային մեկնումից հետո տեղափոխվեց գլխավոր թիմ։ Նրա համար նա իր առաջին խաղը խաղաց 2008 թվականի փետրվարի 17-ին` «Օսասունայի» հետ խաղում (2:1)։ Ակումբի համար նա խաղաց ընդամենը 12 խաղ։ Դրանից հետո նա խաղաշրջանը խաղաց «Կարթագենում» և տեղափոխվեց Բարսելոնայի երկրորդ խումբ, որտեղ խաղաց երեք տարի։ 2012 թվականին Արմանդոն տեղափոխվեց մեքսիկական «Վերաքուրս» ֆուտբոլային ակումբ։ Սակայն այնտեղ նա մնաց շատ քիչ և շուտով, իր հին ընկերոջ` Կիկոյի խորհրդով վերադարձավ հայրենիք։ 2014 թվականին տեղի ունեցավ նրա անցումը «Նյու Յորք Ռեդ Բուլզ»։ 2015 թվականի մարտի սկզբին նա հեռացվեց նյու յորկցիների կազմից։ 2015 թվականի օգոստոսի 12-ին Լոսանոն երկամյա պայմանագիր կնքեց Սեգունդայի «Էլչե» ակումբի հետ։ Օգոստոսի 30-ին նա առաջին անգամ խաղաց և Բիլբաո Աթլետիկի խաղի ժամանակ խփեց առաջին գնդակը «գծականաչավորների» համար։


== Վիճակագրություն ==


== Ծանոթագրություններ ==


== Արտաքին հղումներ ==
Արմանդո Լոսանո պրոֆիլը BDFutbol կայքում
Պրոֆիլը transfermarkt.com կայքում(անգլ.)
Ֆուտբոլիստի էջը soccerway.com կայքում(անգլ.)
Բանիադո դե Մեդինա

Բանիադո դե Մեդինա (իսպ.՝ Bañado de Medina), բնակավայր Ուրուգվայի հարավարևելյան մասում, Սերրո Լարգո դեպարտամենտում։


== Աշխարհագրություն ==
Տեղակայված է դեպարտամենտի կենտրոնական մասում, Տակուրա գետի և Բանիադո դե Մեդինա առվի միջև, № մայրուղուց 71 կմ դեպի հարավ։ Բնակավայրը գտնվում է դեպարտամենտի կենտրոնական մասից 18 կմ հեռավորության վրա։
Ծովի մակարդակից բարձրությունը՝ 96 մետր։


== Բնակչություն ==
Բնակչությունը ըստ 2011 թվականի տվյալների կազմում է՝ 799 մարդ.

Աղբյուր։ Instituto Nacional de Estadística de Uruguay։


== Ծանոթագրություններ ==


== Արտաքին հղումներ ==
Instituto Nacional de Estadística: Plano de la localidad de Bañado de Medina Archived 2013-03-09 at the Wayback Machine.
Դունայ (Նիրզայի վտակ)

Անվան այլ կիրառումների համար տե՛ս՝ Դունայ (այլ կիրառումներ)Դունայ, գետ Պինեժսկի շրջանում, Արխանգելսկի մարզում, Նիրզա գետի ձախ վտակը (Պինեգայի և Հյուսիսային Դվինայի ավազան)։
Դունայը հոսում է հարավից դեպի հյուսիս։ Գետը սառում է հոկտեմբերի վերջին և հալչում է ապրիլ֊մայիս ամիսներին։ Սնուցումը խառն է, գերակշռում է ձնայինը։


== Արտաքին հղումներ ==
«Դունայ»։ Պետական ջրային ռեեստր։ Արխիվացված օրիգինալից 2012-05-16-ին։ Վերցված է 2015-06-23
Շահանդուխտ Միհրանյան

Շահանդուխտ Միհրանյան (7-րդ դար - 8-րդ դար, Շահանդուխտի մատուռ, Ծղուկք, Սյունիքի իշխանություն), հայ իշխանադուստր Աղվանքում։
Աղվանքի Վարազ Տրդատ իշխանի դուստրը, Միհրանյանների իշխանական տոհմից։


== Կենսագրություն ==
Երբ Շահանդուխտը հարս էր գնում մի հայ իշխանի, Տաթևի վանքի մոտ դարանակալ պարսիկները հարձակվում են՝ նրան առևանգելու համար։ Շահանդուխտը իր պատիվը կյանքից բարձր գնահատելով և նրանց ձեռքը չընկնելու համար, բարձր ժայռի գագաթից ձիով ցած է թռնում և անվնաս իջնում Որոտան գետի ափը ու ազատվում առևանգողներից։ Այդ դեպքից հետո այդ ժայռը կոչվել է Շահանդուխտի քերծ։ Իբրև շնորհակալություն, նույն տեղում կառուցել է տալիս մի մատուռ (Շահանդուխտի մատուռ), որտեղ 30 տարի ճգնելուց հետո մահանում է։


== Ծանոթագրություններ ==
Բեսե սյուր Ալյե

Բեսե սյուր Ալյե (ֆր.՝ Bessay-sur-Allier), համայնք Ֆրանսիայում՝ Օվերն երկրամասի Ալյեի գավառում։ Մտնում է Նեյի լը Ռեալ կանտոնի կազմի մեջ։ Համայնքի շրջանը Մուլենն է։
Համայնքի INSEE կոդը՝ 03025։


== Բնակչություն ==
Համայնքի բնակչությունը 2008 թվականին կազմում էր 1417 մարդ։


== Տնտեսություն ==
2007 թվականի տվյալներով 922 աշխատունակ տարիքի մարդկանցից (15-64 տարեկան) 690-ը տնտեսապես ակտիվ էին, 232-ը անգործունակ (ակտիվության ցուցանիշը 74,8 %, 1999 թվականին եղել է՝ 74,2 %)։ 690 աշխատունակ բնակիչներից 639-ը աշխատում էին (331 տղամարդ և 308 կին), անաշխատանք էին 51-ը (20 տղամարդ և 31 կին)։ 232 անգործունակ մարդկանցից 74-ը աշակերտներ կամ ուսանողներ են, 88-ը թոշակառու, 70-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Բեսե սյուր Ալյե» (ֆրանսերեն)։ Արխիվացված օրիգինալից 2012-10-06-ին։ Վերցված է 2012-7-6 
«Բեսե սյուր Ալյե» (ֆրանսերեն)։ cassini.ehess.fr։ Արխիվացված օրիգինալից 2013-01-12-ին։ Վերցված է 2012-12-30
Միորե Քեսալո

Միորե Քեսալո (վրաց.՝ მეორე ქესალო) Գյուղ Վրաստանում, մտնում է Մարնեուլիի մունիցիպալիտետի կազմի մեջ։


== Բնակչություն ==
Ըստ 2002 թվականի մարդահամարի տվյալների, գյուղի բնակչությունը կազմում է 1587 մարդ։ Բնակչության ճնշող մեծամասնությունը ադրբեջանցիներ են։


== Ծանոթագրություններ ==
Դեյվիդ Ռոբինսոն

Դևիդ Բորիս Ռոբինսոն (անգլ.՝ David Maurice Robinson, օգոստոսի 6, 1965(1965-08-06), Key West, Մոնրո շրջան, Ֆլորիդա, ԱՄՆ), ամերիկացի պրոֆեսիոնալ բասկետբոլիստ, որը իր ամբողջ կարիերայի ընթացքում հանդես է եկել Բասկետբոլի ազգային ասոցիացիայի «Սան Անտոնիո Սփըրս» ակումբի կազմում, որի կողմից ընտրվել է 1987 թվականի NBA դրաֆթի ժամանակ՝ ընդհանուր առաջին համարի ներքո։


== Կենսագրություն ==
Խաղացել է կենտրոնականի դիրքում։ Սովորել է ԱՄՆ ռազմածովային ակադեմիայում։ 1987 թվականի NBA դրաֆթ ժամանակ ընտրվել է «Սան Անտոնիո Սփըրս» ակումբի կողմից՝ առաջին համարի ներքո և իր ամբողջ կարիերան անցկացրել է այդ ակումբում (1989-2003)։ Ամառային օլիմպիական խաղերի կրկրնակի չեմպիոն (1992, 1996), կրկնաի NBA չեմպիոն (1999, 2003), 1993/1994 թվակակնների մրցաշրջանի ասոցիացիայի լավագույն դիպուկահար, 1994/1995 թվականների մրցաշրջանի NBA MVP, 10 անգամ ըստ մրցաշրջանի արդյունքների ընգրկվել է սիմվոլիկ հավաքականի կազմում (1991, 1992, 1995 և 1996, առաջին հավաքական, 1994 և 1998, երկրորդ հավաքական, 1990, 1993, 2000 և 2001, առաջին հավաքական), ինչպես նաև ըստ մրցաշրջանի արդյունքների 8 անգամ ընդգրկվել է պաշտպանության սիմվոլիկ հավաքականի կազմում (1991, 1992, 1995 և 1996, առաջին հավաքական, 1990, 1993, 1994 և 1998, երկրորդ հավաքական), «Բոլոր աստղերի» խաղի տասակի մասնակից, 1986 թվականի աշխարհի չեմպիոն, 1988 թվականի Օլիմպիական խաղերի բրոնզե մեդալակիր։ Նա մտնում է ասոցիացիայի ամբողջ պատմության 50 մեծագույն բասկետբոլիստների ցանկի մեջ։ NBA կարիերայի ընթացքում, ընդհանուր առմամբ, խաղացել է 987 խաղ, որոնց ժամանակ հավաքել է 20790 միավոր (21,1 մ/խ), կատարել 10497 անդրադարձ, 2441 փոխանցում, 1388 խլում և 2954 բլոկշոտ։
1994 թվականի փետրվարի 17-ին «Դետրոյթ Փիստոնս» ակումբի դեմ խաղում Ռոնինոնը կատարել է NBA-ի պատմություն չորրորդ կվադրուպլ-դաբլը, որը այժմ համարվում է ասոցիացիայի պատմության վերջին կվադրուպլ-դաբլը։
2009 թվականի սեպտեմբերի 11-ին Ռոբինսոնի անունը տեղ է գտել Բասկետբոլի փառքի սրահում,, իսկ 2013 թվականին ՖԻԲԱ փառքի սրահում։


== NBA կարիերայի ցուցանիշներ ==


=== Ամենամյա մրցաշրջան ===


=== Փլեյ Օֆ ===


== NBA ռեկորդներ և ցուցանիշներ ==


=== Կարիերայի ցուցանիշներ ===


==== 40 միավորանոց խաղեր ====


== Ծանոթագրություններ ==


== Արտաքին հղումներ ==
Դևիդ Ռոբիսոնի կենսագրությունը
Կենսագրությունը ԲԱԱ-ի կայքում
Էջը ԲԱԱ-ի կայքում
ԲԱԱ-ում ելույթների վիճակագրությունը www.basketball-reference.com կայքում Archived 2012-04-08 at the Wayback Machine.
Պիրաբադիլի պատմության թանգարան

Պիրաբադիլի պատմության թանգարան (ադրբ.՝ Pirəbədil Tarix Muzeyi), թանգարան, որը գտնվում է Շաբրանի շրջանի Պիրաբադիլ գյուղում։


== Պատմություն ==
Պիրաբադիլի պատմության թանգարանը բացվել է 1968 թվականին Ադրբեջանական ԽՍՀ պետական ​​գործիչ Գազանֆար Մուսաբայովի տուն թանգարանի անունով ՝ Շաբրանի շրջանի Պիրաբադիլ գյուղում։ Թանգարանը գտնվում է Գազանֆար Մուսաբայովի հոր ՝ Մահմուդաղա բեկին պատկանող առանձնատանը։ 
Թանգարանը բացվել է Մուսաբեկովի 80-ամյակի կապակցությամբ և գտնվում է շենքի երկու սենյակներում։ 1988 թվականին Մուսաբայովի 100-ամյակի կապակցությամբ շենքը ամբողջությամբ կահավորվել է և հանձնվել թանգարանի օգտագործման։ 2013 թվականին թանգարանը վերանվանվել է Պիրաբադիլի պատմության թանգարան։
Առանձնատունը կառուցվել է 1862 թվականին և բաղկացած է 2 հարկից, 14 սենյակից և պատշգամբից։ 
Ներկայումս թանգարանը գործում է որպես անկախ թանգարան։ Թանգարանում կա 2451 ցուցանմուշ։ Դրանցից 749-ը ցուցադրվում են։


== Պատկերասրահ ==

		
		
		
		
		
		
		
		
		


== Ծանոթագրություններ ==
Յարոսլավյան տավար

Յարոսլավյան տավար, տավարի կաթնատու ցեղ։ Ստեղծվել է 19-րդ դարում, Ռուսաստանի Յարոսլավլի մարզի տեղական տավարի բարելավման և «իր մեջ» բուծման ուղիով։ Մարմնակազմվածքը լավ արտահայտված կաթնային տիպի Է, ոսկրակազմը՝ նուրբ, իրանը՝ երկար և լայն, կուրծը՝ մեծ, գեղձավոր։ Թույրը հիմնականում սև է, գլուխը, որովայնը և վերջավորությունները՝ սպիտակ։ Հանդիպում են նաև սպիտակ գլխով կարմիր կենդանիներ։ Ցուլերի կենդանիզանգվածը 800—900 կիլոգրամ է (երբեմն՝ մինչև 1200 կիլոգրամ), կովերինը՝ 450—550 կգ։ Սպանդային ելքը՝ 60—62%։ Տարեկան միջինկաթնատվությունը 2700—3300 կիլոգրամ է, իսկ տոհմային տնտեսություններում՝ 3500—4900 կիլոգրամ (ռեկորդայինը՝ 9267 կիլոգրամ)։ Կաթի յուղայնությունը՝ 4—4,2%։
Նունե Աբրահամյան (ազատամարտիկ)

Նունե Վլադիմիրի Աբրահամյան (հուլիսի 30, 1966(1966-07-30), Երևան, Հայկական ԽՍՀ, ԽՍՀՄ - հունվարի 31, 1994(1994-01-31), Քարվաճառ, Շահումյանի շրջան, Արցախ), նետաձգության Հայաստանի բազմակի չեմպիոնուհի, արցախյան պատերազմի մասնակից։


== Կենսագրություն ==
Նունե Աբրահամյանը ծնվել է 1966 թվականին Երևան քաղաքում։ 1990 թվականին ավարտել է Ֆիզիկական կուլտուրայի հայկական պետական ինստիտուտի նետաձգության բաժինը։  Եղել է Հայաստանի բազմակի չեմպիոն, ռեկորդակիր, հավաքականի անդամ։ 1988 թվականին անդամագրվել է Կարմիր խաչին և օգնել երկրաշարժից տուժածներին։ Հետագայում ընդգրկվել է «Արծիվ-24» գումարտակի կազմում և  մասնակցել Առաջաձորի, Դրմբոնի, Հաթերք, Սարսանգի ջրամբարի, Աղդամի, Ֆիզուլիի (Հորադիզ), Կուբաթլուի, Զանգելանի, Քելբաջարի պաշտպանական և ազատագրման մարտական գործողություններին։
Զոհվել է Յանշակ գյուղի մոտակայքում, 1994 թվականի հունվարի 31-ին՝ մարտական գործողությունների ընթացքում վիրավոր ազատամարտիկներին բուժօգնություն ցույց տալու ժամանակ։ Թաղված է Եռաբլուր պանթեոնում։
Հետմահու արժանացել է Արիության մեդալի։


== Ծանոթագրություններ ==


== Աղբյուրներ ==
Ղարաբաղյան ազատագրական պատերազմ հանրագիտարան
Սոլոգուբովկա (գյուղ, Կիրովսկի շրջան)

Անվան այլ կիրառումների համար տե՛ս՝ ՍոլոգուբովկաՍոլոգուբովկա (ռուս.՝ Сологубовка), գյուղ Ռուսաստանի Լենինգրադի մարզի Կիրովսկի շրջանի կազմում։
Բնակչությունը 2007 թվականին գրանցված տվյալներով կազմում էր 385 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գյորցկե

Գյորցկե  (գերմ.՝ Görzke), կոմունա Գերմանիայի Բրանդենբուրգ հողատարածքում։
Գտնվում է Պոտսդամ Միթելմարկ շրջանի կազմում։ Բնակչությունը կազմում է 1345 մարդ (ըստ 2010 թվականի դեկտեմբերի 31-ի)։ Տարածքը կազմում է 74,65 կմ²։ Պաշտոնական կոդ՝ 12 069 224։
Կոմունան ներառում է 4 գյուղական շրջան։


== Ծանոթագրություններ ==
Ճորվիլա

Ճորվիլա (վրաց.՝ ჭორვილა), գյուղ Վրաստանի Իմերեթ երկրամասի Սաչխերեի շրջանում։ Բնակչությունը՝ 1451 մարդ (2014)։


== Հայտնի մարդիկ ==
Բիձինա Իվանիշվիլի (ծն. 1956), վրացի ձեռնարկատեր, բարեգործ


== Ծանոթագրություններ ==


== Գրականություն ==
ქართული საბჭოთა ენციკლოპედია, ტ. XI, გვ. 405, თბ., 1987 წელი.
Նիդերշյոնենֆելդ

Նիդերշյոնենֆելդ (գերմ.՝ Niederschönenfeld), կոմունա Գերմանիայում, Բավարիա երկրամասում։
Գտնվում է Ստորին Բավարիա վարչական շրջանի ենթակայության ներքո։ Մտնում է Դոնաու Ռիս շրջանի կազմի մեջ։ Բնակչությունը 1368 մարդ է (2010 թվականի դեկտեմբերի 31–ի տվյալներով)։ Զբաղեցնում է 14.39 կմ² տարածք։ Պաշտոնական կոդ՝ 09 7 79 192։


== Ծանոթագրություններ ==


== Արտաքին հղումներ ==
պաշտոնական կայք
Իլիստվեռե

Իլիստվեռե (էստ․՝ Ilistvere), գյուղ Էստոնիայի Լյաենե-Վիրումաա նահանգի Լաեկվեռե շրջանում։
2011 թվականի տվյալներով գյուղում բնակվում էր 3 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)